Գագիկ Սիմոնյանը վստահ է, որ իր մեղավորությունը ոչ մի կերպ չի կարող ապացուցվել, քանի որ ինքը անմեղ է, ոչ մի առնչություն չունի գործին. «Ես այդ ամենի հետ որեւէ կապ չունեմ: Գումարներն ուրիշները կերան, ՈՒԵՖԱ-ի բերանը փակելու համար էլ ինձ բանտ ուղարկեցին: Այդ 6 ամիսների ընթացքում ինձ ու ընտանիքիս համար շատ դժվար է եղել: Ես եմ եղել մեր ընտանիքի միակ աշխատողը։ Տղաս այդ ժամանակ 10 տարեկան էր,։ Նա փորձում էր ֆուտբոլիստ դառնալ, մարզվում էր ու պատկերացրեք, թե նա ինչերի միջով է անցել: Աղջիկս 6 ամսվա ընթացքում հետս չի խոսել: Ես մեր ընտանիքի միակ աշխատողն եմ ու հիմա էլ գործ չունեմ։ Շնորհակալ եմ գոնե ընկերներիս, որ օգնում են մեզ վերջին շրջանում»։